RAGA ROCKERS – 1983-2013 (12LP BOKS) - LP - CCLP100
RAGA ROCKERS – 1983-2013 (12LP BOKS) Raga Rockers er et norsk rockeband som ble grunnlagt i 1982 av vokalist Michael Krohn, tidligere trommeslager i bandet Kjøtt. Raga Rockers omtales, sammen med deLillos, Jokke & Valentinerne og Dum Dum Boys, som et av de fire store i norsk rock i 1980-årene. Disse fire er kjennetegnet av å konsekvent synge på norsk. Bandets musikalske stil er melodisk rock med norske og satiriske tekster. Bandets musikk preges av monotonibruk og bruk av overtoner. Vokalist Krohn har sammenliknet bandets sound med indisk raga i et intervu med NRK og forklarte bandets navn med at «jeg synes det lyder bra og ser bra ut på trykk». Raga Rockers ga ut fem album i løpet av 1980-tallet, og oppnåde stor popularitet som liveband. I 1991 ble bandet oppløst for første gang. De ble gjenforent i 1995. I 2005 dro bandet på en norgesturné med utsolgte konserter over hele landet. I 2007 utga de albumet Übermensch, som fikk en førsteplass på VG-lista. I 2015 kom Sannhet på boks - En hyllest til Raga Rockers, der 137 norske band spilte inn sine versjoner av Raga Rockers sine låter, som en hyllest til bandet. Etter 35 år som band ble gruppa 28. mai 2017 innlemmet i Rockheim Hall of Fame. Michael Krohn har gjennom hele bandets historie vært frontfiguren i Raga Rockers. I en podkast med Egon Holstad 17. mars 2025 uttalte Krohn at han hadde bestemt seg for ikke å opptre som vokalist lenger, men bandet skal fortsette med Ivar Eidem som vokalist. 1983-2013 inneholder samtlige 12 studioalbum. Raga Rockers og Til Helvete Med Raga Rockers har aldri vært ute på LP tidligere, og de aller fleste albumene går for over 1000,- brukt. Her er de samlet, med et fyldig hefte i en lekker boks, designet av Trine + Kim Design Studio. The Return of the Raga Rockers (1983) Maskiner i Nirvana (1985) Varme dager (1986) Forbudte følelser (1988) Blaff (1989) Rock'n'Roll Party (1990) Perler for svin (1995) Til helvete med Raga Rockers (1997) Raga Rockers (2000) Übermensch (2007) Shit Happens (2010) Faktor X (2013) Boksen kommer både på LP og CD.